**Shënimi i Ditës Botërore të Lirisë së Medias**

Nën moton “Formimi i së ardhmes së të drejtave: Liria e shprehjes si shtytës për të gjitha të drejtat e tjera të njeriut”, më 3 maj, për të 30-tën herë është shënuar Dita Botërore e Lirisë së Medias. Qëllimi i ditës ndërkombëtare është të rrisë ndërgjegjësimin për rolin e gazetarëve dhe mediave në promovimin e demokracisë dhe të drejtave të njeriut dhe të kujtojë se pa lirinë e medias nuk ka liri të shprehjes.

Sipas raportit të fundit të Reporterëve pa Kufij për vitin 2023, Maqedonia shënon një përmirësim të dukshëm në fushën e lirisë së mediave, por edhe më tej ka ende sfida me të cilat duhet të përballet. Në këtë drejtim, Agjencia, si edhe më tani do vazhdojë të veprojë në mënyrë proaktive për rritjen e ndërgjegjësimit për rolin e mediave.

**Mbikëqyrja e transmetuesve, operatorëve të rrjeteve publike të komunikimit elektronik dhe ofruesve të ASHMA-së sipas kërkesës**

**Transmetuesit**

Mbikëqyrje e rregullt programore për respektimin e rregullave gjatë transmetimit të komunikimeve komerciale audiovizuele, mbrojtjen e audiencës së mitur, shfrytëzim të shërbimeve telefonike me vlerë të shtuar dhe votimit telefonik, transmetimit të lojërave të fatit dhe ofrimit të kuizeve ose formave të tjera të pjesëmarrjes në lojërat shpërblyese, përdorimin e gjuhës në program, transmetim gjatë ditës së paku 12 orë program në televizion dhe për transmetim së paku 30% të programit të krijuar burimor u krye ndaj TV Alfa, TV Alsat-M, TV Kanal 5, TV Telma dhe TV Sitel.

**Njoftimet publike**

Duke marrë parasysh zhvillimet (rastet) në Serbi, si dhe supozimet që qytetarët e maqedonisë kanë dërguar në lidhje me mënyrën e informimit, Agjencia më 10 maj nëpërmjet një lajmërimi publik u bëri thirrje të gjitha mediave gjatë raportimit mbi ngjarjet tragjike, që t'i përmbahen standardeve më të larta profesionale dhe vlerave etike. Kjo vlen veçanërisht për raportimin e ngjarjeve që përfshijnë të miturit të cilët janë autorë ose viktima të veprave penale. Lajmet dhe programet informative nuk duhet të bazohen në sensacionizëm, por duhet të përmbajnë informacione të verifikuara. Përfshirja e përshkrimeve, skenave dhe/ose skenave të dhunës ose materialeve të tjera që mund të rrezikojë zhvillimin fizik, psikologjik dhe moral të fëmijëve dhe të rinjve duhet të bazohet në një vlerësim të përgjegjshëm editorial të domosdoshmërisë së shfaqjes së tyre. Përgjegjësia profesionale nënkupton gjithashtu se viktimat e dhunës duhet të trajtohen me respekt maksimal dhe duhet pasur kujdes për të mbrojtur privatësinë, dinjitetin njerëzor, si dhe dhimbjen personale dhe pikëllimin e viktimave. Në njoftim thuhej se përveç mediave, operatorët e rrjeteve publike të komunikimit elektronik duhet të tregojnë përgjegjësi shoqërore maksimale kur ritransmetojnë shërbime që përmbajnë programe me dhunë, gjuhë vulgare dhe përmbajtje të tjera të papërshtatshme që ndikojnë negativisht tek personat e mitur dhe në përgjithësi mund të shqetësojnë publikun në përgjithësi. Kjo do të thotë se duhet të jenë veçanërisht të kujdesshëm në vendimarrje se cilat shërbime do të ritransmetojnë dhe të zbatojnë masat teknike më të rrepta për kontrollin prindëror.

Më 10 maj, Agjencia dënoi largimin e kameramanëve të pranishëm nga seanca e Këshillit Gjyqësor dhe theksoi se ky qëndrim joprofesional ndaj medias kontribuon jo vetëm në hedhjen hije mbi transparencën e gjyqësorit, por edhe në shkeljen e të drejtës së publikut për t'u informuar plotësisht për punën e pushtetit gjyqësor. U theksua se është veçanërisht e rëndësishme që të gjitha ekipet gazetareske të kenë qasje papengesa për raportimin e ngjarjeve që janë me interes publik, në drejtim të sigurimit të transparencës dhe llogaridhënies së institucioneve.

**Maj, 2023 Nr.5**

Nga mbikëqyrja u konstatua se në programin televiziv Telma të transmetuar më 8 maj, dy edicionet e emisionit argëtues-dokumentar "Aventurat e Markut" nuk ishin të shënuara me sinjalistikë për program që përmban plasim (marketing) të produkteve dhe promovim i veçantë i është bërë shërbimeve hoteliere të restorantit "Staro/ Yllatno bure" dhe produkteve nga kompania "Saša truffles", ndërsa edicioni i emisionit edukativo-argëtues "Garden club i Gradini" është shënuar në mënyrë të papërshtatshme me sinjalistikën e përcaktuar për program që përmban marketing të produkteve dhe në mënyrë të veçantë rekomandohet promovimi i produkteve nga kompania Nakayama. Në programin e TV Alsat-M më 8 maj në emisionin special për shëndetit “Pasqyra e Shëndetit”, u transmetuan komunikime të fshehta komerciale audiovizuele për spitalin “Sveti Vid”.

Ndaj shërbimeve programore MRT 1, TV 24 Vesti, TV Alfa, TV Klan Maqedoni, Nasha TV, TV Alsat - M, TV Kanal 5, TV Telma, TV Shenja, TV Sitel, TV Sunce dhe TV Kompania 21-M, është kryer mbikëqyrje e rregullt programore për detyrimin e transmetimit të vepra audiovizuele evropiane dhe veprave nga producent të pavarur. Nga mbikëqyrjet nuk u konstatuan shkelje.

Janë kryer disa kontrolle programore dhe mbikëqyrje administrative mbi TV Sonce, TV 21-M, TV Klan Makedonia dhe Nasha TV për të përcaktuar nëse transmetuesit kanë vepruar sipas Aktvendimeve për ndërmarrje të masës paralajmërim publik, referuar për shkelje të ndryshme ligjore. Nga mbikëqyrjet është konstatuar se transmetuesit kanë vepruar në përputhje me dispozitat ligjore të LSHMAAV dhe Ligjit për Media.

**Operatorët e rrjeteve publike të komunikimit elektronik**

Lidhur me detyrimin e operatorëve të ORRPKE në pakon programore që e ritransmetojnë detyrimisht dhe papagesë për të ofruar shërbimet programore të shërbimit publik të transmetimit, si dhe për detyrimet e regjistrimit të shërbimeve programore në Agjenci dhe titrimin e programeve që ritransmetojnë, është kryer mbikëqyrje e rregullt programore mbi operatorët Multimedija Netvork L, Telenet Kom, Viva Net dhe Skupi Kable. Gjatë mbikëqyrjes nuk janë konstatuar shkelje.

**Ofruesit e ASHMA-së sipas kërkesës**

Për obligimet që kanë të bëjnë me transmetimin e veprave kinematografike, mbrojtjen e të miturve dhe promovimin e produksionit dhe qasje në veprat evropiane, është kryer mbikëqyrje e rregullt programore përi ofruesit e ASHMA-së me kërkesë të A1 Maqedonisë, Svod Master dhe Telekomi i Maqedonisë. Nga mbikëqyrja e kryer programore nuk janë konstatuar shkelje.

**Masat e shqiptuara paralajmërim publik**

Në seancën e 16-të mbajtur më 29 maj, Këshilli i Agjencisë miratoi Aktvendim për shqiptimin e masës vërejtje publike të Shoqërisë për prodhim, tregti dhe shërbime Kolor Media Plus nga Shkupi, botues i medias së shtypit “The Economist”, për mospublikim të të dhënave për adresën e selisë së botuesit të medias, adresën e shtypshkronjës, datën e botimit ose ribotimit dhe numrin e kopjeve të shtypura.

Këshilli i Agjencisë në seancën e 15-të mbajtur më 18 maj, në bazë të konstatimeve nga mbikëqyrja e kryer, ka shqiptuari tre masa vërejtjeje publike ku ndaj TV IRIS nga Shtipi janë shqiptuar dy masa vërejtje publike, nga ku njëra për mosdhënie të të dhënave për strukturën e pronësisë, redaktorin/redaktorët përgjegjës, burimet e financimit në vitin 2022, totalin e të hyrave (ardhurave) dhe shpenzimeve të realizuara në vitin 2022 dhe e dyta për mos publikimin e të dhënave të programit dhe dorëzimin e inçizimit (regjistrimit) të njoftimit në ASHMA. Kompanisë TV 21-M i është shqiptuar masë vërejtje publike për mospublikimin e të dhënave programore dhe dorëzimin e inçizimit të njoftimit në ASHMA, në pajtim me detyrimin nga neni 15 paragrafi (3) të Ligjit për Media.

Këshilli i Agjencisë, në seancën e 14-të mbajtur më 3 maj, në bazë të konstatimeve nga mbikëqyrja programore, miratoi aktvendim për ndërmarrje të masës paralajmërim publik për TV Klan Maqedoni për mostransmetim së paku 30% të programit të krijuar burimor si vepra audiovizuele maqedonase , në periudhën nga ora 07:00 deri në orën 19:00.

